
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1606 


ΑΠΟΦΑΣΕΙ Σ 

Αριθμ. 319354 

Λεπτομέρειες εφαρμογής της υτί αριθμ. 320679/9.11.2005 
κοινής υπουργικής απόφασης για την εφαρμογή του 
άρθρου 69 του Καν. (ΕΚ) 1782/2003 του Συμβουλίου υπέρ 
των γεωργών που εκτρέφουν προβατίνες και αίγες. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1) Τις διατάξεις 

α) Του άρθρου 22, παράγραφος 3 του ν. 992/1979 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδας στις 
Ευρωπαϊκές Κοινότητες και ρύθμιση συναφών θεσμικών 
και οργανωτικών θεμάτων. (Α' 280). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το άρθρο πρώτο του υπ’ αριθμ. 63/2005 π.δ. 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα (Α' 98). 

γ) Των άρθρων 13 μέχρι και 29 του ν. 2637/1998 (Α' 
200/98), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/99 (Α' 154), το άρθρο 24 του ν. 
2945/2001 (Α' 223) «Εθνικό Σύστημα Προστασίας της 
Αγροτικής Δραστηριότητας» και το άρθρο 29 παρ. 1- 
8 του ν. 3147/2003 «Ρύθμιση θεμάτων αγροτικής γης, 
επίλυση ζητημάτων αποκατασταθέντων και αποκαθι- 
σταμένων κτηνοτροφών και άλλες διατάξεις» (Α' 135) 
όπως ισχύει κάθε φορά. 

δ) Του ν. 2362/1995 «Περί Δημόσιου Λογιστικού Ελέγχου 
Δαπανών του Κράτους και άλλες διατάξεις» (Α' 247). 

ε) Του π.δ. 402/1988 «Περί Οργανισμού του Υπουργεί¬ 
ου Γεωργίας» όπως τροποποιήθηκε και ισχύει (Α' 187) 
και την υπ’ αριθμ. Υ1/04 (Β' 513) απόφαση του Πρωθυ¬ 
πουργού για μετονομασία του Υπουργείου Γ εωργίας σε 
Υπουργείο «Αγροτικής Ανάπτυξης & Τροφίμων». 

στ) Του άρθρου 27 του ν. 2945/2001 (Α' 223), «Εθνικό 
σύστημα προστασίας της γεωργικής δραστηριότητας 
και άλλες ρυθμίσεις θεμάτων αρμοδιότητας του Υπουρ¬ 
γείου Γ εωργίας», όπως τροποποιήθηκε με το άρθρο 21 
του ν. 3049/2002 (Α' 212). 

ζ) Του άρθρου 18 του ν. 3399/2005 (Α' 255) με το οποίο 
κυρώθηκε η υπ’ αριθμ. 324032/24.12.2004 κοινή υπουρ¬ 
γική απόφαση περί «Εφαρμογής του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του κανονισμού (ΕΚ) 1782/2003 του 
Συμβουλίου» (Β' 1921), και ισχύει κάθε φορά. 

η) Της υπ’ αριθμ. 394555/2000 κοινής υπουργικής από¬ 
φασης (Β' 1324) των Υπ. Εσωτερικών Δημόσιας Διοίκη¬ 
σης και Αποκέντρωσης και Γ εωργίας περί «Ανάθεσης 
άσκησης αρμοδιοτήτων του Ο.Π.Ε.Κ.Ε.Π.Ε. στις Ν.Α. της 
χώρας» όπως ισχύει κάθε φορά. 

θ) Της υπ’ αριθμ. 50637/29.8.2000 κοινής υπουργικής 
απόφασης των Υπ. Εσωτερικών, Δημόσιας Διοίκησης και 
Αποκέντρωσης και Γεωργίας (Β' 1104) περί «Εγκρισης 
κανονισμού οργανωτικής διάρθρωσης και λειτουργίας 
των υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων (Ο.Π.Ε.Κ.Ε.Π.Ε. - ΝΠΙΔ)» όπως 
ισχύει κάθε φορά. 

ι) Της υπ’ αριθμ. 422/408583/6914/29.11.2000 κοινής υπουρ¬ 
γικής απόφασης των Υπ. Εθνικής Οικονομίας, Οικονομικών 
και Γ εωργίας (Β' 1523) περί «Πρόωρης συνταξιοδότησης 
αγροτών στα πλαίσια εφαρμογής του Κανονισμού (ΕΚ) 
1257/1999 του Συμβουλίου» όπως ισχύει κάθε φορά. 

ια) Της υπ’ αριθμ. 217838/27.1.2004 κοινής υπουργικής 
απόφασης περί «Συγκρότησης επιτροπής για την εξέ¬ 
ταση των υποβαλλομένων ενστάσεων κατά των αποτε¬ 
λεσμάτων των δευτεροβαθμίων ελέγχων που διενεργεί 
ο Ο.Π.Ε.Κ.Ε.Π.Ε. στα διάφορα καθεστώτα κοινοτικών ενι¬ 
σχύσεων» (Β' 200), όπως ισχύει κάθε φορά. 

ιβ) Της υπ’ αριθμ. 252015/16.02.05 απόφασης του Υπουρ¬ 
γού Αγροτικής Ανάπτυξης και Τροφίμων περί συγκρότη¬ 
σης δμελούς επιτροπής για την έγκριση των εργαστη¬ 
ρίων Αυτοελέγχου γάλακτος με το π.δ. 56/1995. 

ιγ) Της υπ’ αριθμ. 387867/22.10.1999 απόφασης του Υπ. 
Γ εωργίας περί παραχώρησης κατά χρήση στον ΕΛ.Ο.Γ. 
Εργαστηρίων του Υπουργείου Γ εωργίας. (Β' 1985) όπως 
έχει τροποποιηθεί με την υπ’ αριθμ. 338952/23.2.2001 
απόφαση (Β' 5231), και ισχύει κάθε φορά. 

ιδ) Του άρθρου 94 του ν. 2127/1993 «Εναρμόνιση προς 
το Κοινοτικό Δίκαιο του φορολογικού καθεστώτος των 
πετρελαιοειδών προϊόντων, αλκοόλης και αλκοολούχων 
ποτών και βιομηχανοποιημένων καπνών και άλλες δια¬ 
τάξεις» (Α' 48), όπως ισχύει κάθε φορά. 

ιε) Της υπ’ αριθμ. 292464/27.7.2005 κοινής υπουργικής 
απόφασης, σχετικά με τα συμπληρωματικά διοικητικά 
μέτρα εφαρμογής και υπολογισμού του αριθμού και της 

αξίας των δικαιωμάτων στους δικαιούχους της ενιαίας 
ενίσχυσης σε εφαρμογή των Κανονισμών 1782/ 2003 
του Συμβουλίου και 795/2004 της Επιτροπής (Β' 1122) 
και ιδίως το άρθρο 16, όπως ισχύει κάθε φορά. 

ιστ) Της υπ’ αριθμ. 20381/7.11.1997 υπουργικής απόφασης 
περί «Καθορισμού και τρόπου είσπραξης υπέρ ΕΛ.Ο.Γ. 
του ανταποδοτικού τέλους 1% από τις γαλακτοβιομηχα- 
νίες/βιοτεχνίες (Β' 986), όπως ισχύει κάθε φορά. 

ιζ) Της υπ’ αριθμ. 263493/27.7.2004 κοινής υπουργικής 
απόφασης, σχετικά με τα «Συμπληρωματικά μέτρα για 
την εφαρμογή του συστήματος αναγνώρισης και κατα¬ 
γραφής των εκμεταλλεύσεων αιγοπροβάτων και του ζω¬ 
ικού τους κεφαλαίου σε εφαρμογή του Καν. (ΕΚ) 21/2004 
του Συμβουλίου» (Β' 1253), όπως ισχύει κάθε φορά. 

ιη) Της υπ’ αριθμ. 320679/9.11.2005 κοινής υπουργικής 
απόφασης, σχετικά με την «εφαρμογή του άρθρου 69 
του Καν (ΕΚ) 1782/2003 του Συμβουλίου υπέρ των γε¬ 
ωργών που εκτρέφουν προβατίνες και αίγες» (Β' 1613), 
όπως ισχύει κάθε φορά. 

ιθ) Του π.δ. 56/1995 περί «συμμόρφωσης της Ελληνικής 
νομοθεσίας προς τις Οδηγίες 92/46/ΕΟΚ και 92/47/ΕΟΚ 
του Συμβουλίου περί των υγειονομικών κανόνων που 
διέπουν την παραγωγή και εμπορία γάλακτος και προ¬ 
ϊόντων με βάση το γάλα» (Α' 45). 

κ) Της ΑΙβ 8577/1983 Υγειονομικής διάταξης περί του 
«Υγειονομικού έλεγχου των αδειών ίδρυσης και λειτουρ¬ 
γίας των εγκαταστάσεων επιχειρήσεων υγειονομικού 
ενδιαφέροντος, καθώς και των γενικών και ειδικών όρων 
ιδρύσεως και λειτουργίας των εργαστηριών και κατα¬ 
στημάτων τροφίμων και ποτών» (Β' 526). 

2) Τους Κανονισμούς 

α) (ΕΚ) 1782/2003 του Συμβουλίου (Ε 270) «για τη θέ¬ 
σπιση κοινών κανόνων για τα καθεστώτα άμεσης στή¬ 
ριξης στα πλαίσια της κοινής γεωργικής πολιτικής και 
για τη θέσπιση ορισμένων καθεστώτων στήριξης για 
τους γεωργούς και για την τροποποίηση των κανονι¬ 
σμών (ΕΟΚ) 2019/1993, (ΕΚ) 1452/2001, (ΕΚ) 1453/2001, (ΕΚ) 
1454/2001, (ΕΚ) 1868/1994, (ΕΚ) 1251/1999, (ΕΚ) 1254/1999, 
(ΕΚ) 1673/2000, (ΕΟΚ) 2358/71 και (ΕΚ) 2529/2001 (Ε 270/1), 
όπως τροποποιήθηκε τελευταία με Καν (ΕΚ) 118/2005 της 
Επιτροπής (Ε 24) και γενικά όπως ισχύει κάθε φορά. 

β) (ΕΚ) 795/2004 της Επιτροπής (Ε 141) «σχετικά με τη 
θέσπιση λεπτομερών κανόνων εφαρμογής του καθεστώ¬ 
τος ενιαίας ενίσχυσης που προβλέπεται στον Κανονισμό 
(ΕΚ) αριθμ. 1782/2003 του Συμβουλίου για τη θέσπιση 
κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής και για 
τη θέσπιση ορισμένων καθεστώτων στήριξης για τους 
γεωργούς» όπως τροποποιείτε και ισχύει. 

γ) (ΕΚ) 796/2004 της Επιτροπής (Ε 141) «σχετικά με 
τη θέσπιση λεπτομερών κανόνων για την εφαρμογή 
της πολλαπλής συμμόρφωσης, της διαφοροποίησης και 
του ολοκληρωμένου συστήματος διαχείρισης και ελέγ¬ 
χου που προβλέπονται στον κανονισμό (ΕΚ) 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς», όπως τροπο¬ 
ποιείται και ισχύει κάθε φορά. 

δ) (ΕΚ) 21/2004 του Συμβουλίου (Ε 5) για τη θέσπιση 
συστήματος αναγνώρισης και καταγραφής των αιγο¬ 
προβάτων. 

ε) (ΕΚ) 853/2004 (Ε 139) του Ευρωπαϊκού Κοινοβουλίου 
και Συμβουλίου «για τον καθορισμό ειδικών κανόνων 


υγιεινής και για τα τρόφιμα ζωικής προέλευσης», όπως 
ισχύει κάθε φορά. 

στ) (ΕΚ) 1290/2005 του Συμβουλίου (Ε 209) «για τη 
χρηματοδότηση της κοινής γεωργικής πολιτικής», όπως 
ισχύει κάθε φορά. 

ζ) (ΕΚ) 1698/2005 του Συμβουλίου (Ε 277) «για τη στή¬ 
ριξη της αγροτικής ανάπτυξης από το Ευρωπαϊκό Γε- 
ωργικό Ταμείο Αγροτικής Ανάπτυξης (ΕΓΤΑΑ)», όπως 
ισχύει κάθε φορά. 

3) Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

4) Την εισήγηση της υπηρεσίας, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται οι λεπτομέ¬ 
ρειες και τα αναγκαία μέτρα εφαρμογής της υπ’ αριθμ. 
320679/9.11.2005 κοινής υπουργικής απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων για την εφαρμογή του άρθρου 
69 του Καν(ΕΚ) 1782/2003 του Συμβουλίου, υπέρ των 
γεωργών που εκτρέφουν προβατίνες και αίγες. 

Άρθρο 2 

Διαδικασία υποβολής αιτήσεων 

Οι γεωργοί δηλώνουν τη συμμετοχή τους στο κα¬ 
θεστώς της ενίσχυσης, που αφορά η υπ’ αριθμ. 
320679/9.11.2005 κοινής υπουργικής απόφασης και η 
παρούσα απόφαση, με την υποβολή της αίτησης ενιαί¬ 
ας ενίσχυσης, ανεξάρτητα αν είναι δικαιούχοι ή όχι της 
ενίσχυσης αυτής, συμπληρώνοντας τα σχετικά εδάφια, 
που αφορούν το παρόν καθεστώς, στο έντυπο της αί¬ 
τησης ενιαίας ενίσχυσης. 

Οι γεωργοί που είναι μετακινούμενοι κτηνοτρόφοι, 
όπως αυτοί ορίζονται στις σχετικές με την ενιαία ενί¬ 
σχυση διατάξεις, υποβάλλουν την αίτησή τους στο 
φορέα που προβλέπεται από τις ανωτέρω διατάξεις, 
σημειώνοντας στο αντίστοιχο εδάφιο της αίτησης την 
ακριβή θέση μετακίνησης του κοπαδιού τους. Κάθε με¬ 
τακίνηση, που δεν έχει δηλωθεί στην αίτηση, πρέπει να 
γνωστοποιείται εγκαίρως, με δήλωση του κτηνοτρό- 
φου, προς τη Δ/νση Αγροτικής Ανάπτυξης/Γεωργίας 
των Νομαρχιακών Αυτοδιοικήσεων (ΔΑΑ/Γ των Ν.Α.) της 
περιοχής που βρίσκεται το κοπάδι πριν τη μετακίνηση. 
Σε κάθε περίπτωση η γνωστοποίηση αυτή πρέπει να 
γίνεται πριν λάβει χώρα η μετακίνηση του κοπαδιού. 

Η περίοδος υποβολής των αιτήσεων, καθώς και άλλες 
λεπτομέρειες που αφορούν τη διαδικασία παραλαβής 
κ.λ.π. των αιτήσεων, καθορίζονται από τις εκάστοτε 
ισχύουσες περί ενιαίας ενίσχυσης σχετικές διατάξεις. 

Οι εγκεκριμένες, σύμφωνα με το άρθρο 3 της πα¬ 
ρούσας, μονάδες μεταποίησης γάλακτος δηλώνουν τη 
συμμετοχή τους στο καθεστώς, αρχής γενομένης από 
το έτος 2007, σε ό,τι αφορά τη δήλωση συμμετοχής, 
υποβάλλοντας στο διάστημα 1-31 Δεκεμβρίου του προ¬ 
ηγούμενου έτους σχετική αίτηση-δήλωση, σύμφωνα με 
το συνημμένο Υπόδειγμα 1, ενώ, σε περίπτωση διακοπής 
της συμμετοχής τους, υποβάλλουν εντός 20 ημερών, το 
συνημμένο στην παρούσα απόφαση Υπόδειγμα 2. 

Άρθρο 3 

Προσδιορισμός επιλέξιμης 
προς ενίσχυση ποσότητας γάλακτος 

Οι γεωργοί, προκειμένου να τύχουν ενίσχυσης, πρέπει 
να παραδίδουν το γάλα που παράγουν σε εγκεκριμένες 

μονάδες μεταποίησης γάλακτος, είτε απευθείας, είτε 
μέσω φορέων συγκέντρωσης γάλακτος (π.χ. οργανώσεις 
παραγωγών, φυσικά ή νομικά πρόσωπα). Εξαιρούνται, 
βάσει του άρθρου 1, παρ. 2 του π.δ. 56/1995, οι γεωργοί 
που προβαίνουν σε απ’ ευθείας πώληση στον καταναλω¬ 
τή νωπού γάλακτος ιδίας παραγωγής, από ζώα επίσημα 
απαλλαγμένα από φυματίωση και βρουκέλωση ή απαλ¬ 
λαγμένα από βρουκέλωση, και προϊόντα με βάση το 
γάλα που έχουν μεταποιηθεί στην εκμετάλλευσή τους 
από το νωπό αυτό γάλα. Οι ανωτέρω εκμεταλλεύσεις 
θα πρέπει να διαθέτουν κωδικό αριθμό του Ελληνικού 
Οργανισμού Γάλακτος (ΕΛ.Ο.Γ.) ο οποίος διαπιστώνεται 
από τη βάση δεδομένων που βρίσκεται στην αντίστοιχη 
ιστοσελίδα του ΕΛ.Ο.Γ. (νννννν.βίορ.ρτ). 

Για τις ανάγκες του καθεστώτος που αφορά η παρού¬ 
σα απόφαση, ως εγκεκριμένες μονάδες μεταποίησης 
γάλακτος θεωρούνται όλες οι μονάδες που διαθέτουν 
άδεια λειτουργίας που έχει εκδοθεί σύμφωνα με τις 
διατάξεις του π.δ. 56/1995 περί «συμμόρφωσης της Ελλη¬ 
νικής νομοθεσίας προς τις Οδηγίες 92/46/ΕΟΚ και 92/47/ 
ΕΟΚ του Συμβουλίου περί των υγειονομικών κανόνων 
που διέπουν την παραγωγή και εμπορία γάλακτος και 
προϊόντων με βάση το γάλα», όπως ισχύει κάθε φορά 
και διαθέτουν αριθμό έγκρισης, ο οποίος διαπιστώνεται 
από την βάση δεδομένων του Ενιαίου Φορέα Ελέγχου 
Τροφίμων (Ε.Φ.Ε.Τ.) που βρίσκεται στην αντίστοιχη ιστο¬ 
σελίδα (νννννν.οίθΐ.ρι·) στο πεδίο «εγκαταστάσεις». 

Γ ια το πρώτο έτος εφαρμογής (2006) θεωρούνται εγκε¬ 
κριμένες μονάδες μεταποίησης γάλακτος και οι μονάδες 
που διαθέτουν άδεια λειτουργίας που έχει εκδοθεί σύμ¬ 
φωνα με την ΑΙβ 8577/1983 Υγειονομική διάταξη περί του 
«Υγειονομικού ελέγχου των αδειών ίδρυσης και λειτουρ¬ 
γίας των εγκαταστάσεων επιχειρήσεων υγειονομικού 
ενδιαφέροντος, καθώς και των γενικών και ειδικών όρων 
ιδρύσεως και λειτουργίας των εργαστηρίων και καταστη¬ 
μάτων τροφίμων ή/και ποτών» και έχουν υποβληθεί και δι¬ 
αβιβαστεί στον Ε.Φ.Ε.Τ. τα προβλεπόμενα δικαιολογητικά 
για έγκριση και χορήγηση κωδικού αριθμού το αργότερο 
μέχρι 31.12.2006. Επιπλέον, διαθέτουν, μέχρι την έκδοση 
του ανωτέρω κωδικού έγκρισης, βάσει του π.δ. 56/1995, 
κωδικό αριθμό του Ελληνικού Οργανισμού Γ άλακτος (ΕΛ. 
Ο.Γ.) ο οποίος διαπιστώνεται από τη βάση δεδομένων 
που βρίσκεται στην αντίστοιχη ιστοσελίδα του ΕΛ.Ο.Γ. 
(\Λ/νν\/ν.Θΐος|.ς|ΐ'). Στην ανωτέρω ιστοσελίδα επισημαίνονται 
οι μονάδες που βρίσκονται στη διαδικασία έγκρισης από 
τον Ε.Φ.Ε.Τ. σύμφωνα με τα προηγούμενα. 

Η ποσότητα γάλακτος, κατά δικαιούχο, η οποία πληροί 
όλες τις απαραίτητες προϋποθέσεις σύμφωνα με την 
εθνική και κοινοτική νομοθεσία και έχει επί πλέον την 
καθοριζόμενη εκάστοτε, βάσει του άρθρου 4 της πα¬ 
ρούσας, Ολική Μικροβιακή Χλωρίδα (Ο.Μ.Χ.), διαπιστώ¬ 
νεται από τα στοιχεία της βάσης δεδομένων του ΕΛ.Ο.Γ. 
Η ανωτέρω βάση δεδομένων καταρτίζεται σύμφωνα 
με τις ετήσιες ονομαστικές καταστάσεις εισκομίσεων 
προβείου ή/και αιγείου γάλακτος που αποστέλλουν οι 
μονάδες μεταποίησης ή οι φορείς συγκέντρωσης προς 
τον ΕΛ.Ο.Γ. ή βάσει άλλων στοιχείων προκειμένου για 
τους παραγωγούς του άρθρου 1 παρ. 2 του π.δ. 56/1995 
που αναφέρονται ανωτέρω. Για τις ανάγκες εφαρμογής 
του καθεστώτος που αφορά η παρούσα, οι καταστάσεις 
αυτές είναι μηχανογραφημένες και αποστέλλονται στον 
ΕΛ.Ο.Γ. και σε ηλεκτρονική μορφή. 


Ο ΕΛ.Ο.Γ. υποχρεούται, το αργότερο μέχρι 31 Μαρ¬ 
τίου εκάστου έτους, αρχής γενομένης από το 2007, 
να κοινοποιεί τις ανωτέρω ονομαστικές καταστάσεις 
του προηγουμένου έτους σε ηλεκτρονική μορφή και 
εγγράφως, στον Οργανισμό Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) και στις αντίστοιχες ΔΑΑ/Γ των Ν.Α. Οι 
ανωτέρω καταστάσεις συνοδεύονται από βεβαίωση του 
ΕΛ.Ο.Γ. ότι έχουν διενεργηθεί όλοι οι προβλεπόμενοι 
από την εθνική και κοινοτική νομοθεσία έλεγχοι, για την 
εξακρίβωση των στοιχείων που περιέχονται σε αυτές. 

Οι καταστάσεις αυτές πρέπει να είναι συνταγμένες κατά 
ΔΑΑ/Γ των Ν.Α., κατά εγκατάσταση μεταποίησης γάλακτος 
στην οποία παραδίδουν γάλα οι γεωργοί αρμοδιότητας της 
κάθε ΔΑΑ/Γ, ανεξαρτήτως της περιοχής που βρίσκονται 
οι μονάδες μεταποίησης γάλακτος και κατά κοινότητα ή 
δημοτικό διαμέρισμα. Σε ξεχωριστή στήλη καταγράφονται 
τυχόν διαφορετικά στοιχεία που προέκυψαν από τους ελέγ¬ 
χους που διεξάγονται στο πλαίσιο των αρμοδιοτήτων του 
ΕΛ.Ο.Γ. και επισημαίνονται οι νέοι γεωργοί, που άρχισαν την 
παραγωγή τους στη διάρκεια του έτους που αφορούν οι 
καταστάσεις, σε σύγκριση με τις αντίστοιχες καταστάσεις 
ή/και στοιχεία του προηγούμενου έτους. Τα στοιχεία της 
στήλης αυτής λαμβάνονται υπόψη από τις ΔΑΑ/Γ των Ν.Α. 
για την εφαρμογή της παρούσας απόφασης. 

Οι γεωργοί που διαπιστώνεται με την ανωτέρω διαδικα¬ 
σία ότι έχουν παραδώσει ποσότητες γάλακτος μικρότε¬ 
ρες από τις αναφερόμενες στην παρ. 1 του άρθρου 3 της 
υπ’ αριθμ. 320679/9.11.2005 κοινής υπουργικής απόφασης 
αποκλείονται από την ενίσχυση, εκτός των περιπτώσεων 
ανωτέρας βίας, που προβλέπονται στο άρθρο 10 της 
παρούσας, και εξαιρετικών περιστάσεων δεόντως αιτι¬ 
ολογημένων. Στην εξαίρεση αυτή, συμπεριλαμβάνονται 
και οι νέοι γεωργοί, μόνο για το πρώτο έτος κατά το 
οποίο άρχισαν να παραδίδουν γάλα σε μονάδες μεταποί¬ 
ησης, υπό την προϋπόθεση ότι, εντός του έτους αυτού, 
έχουν παράξει, τουλάχιστον, τη μισή από την αναφερό- 
μενη ποσότητα στην παρ. 1 του άρθρου 3 της υπ’ αριθμ. 
320679/9.11.2005 κοινής υπουργικής απόφασης και δια¬ 
θέτουν τον αριθμό των ζώων που προκύπτει βάσει της 
αναλογίας του άρθρου 6 της παρούσας απόφασης. 

Σε κάθε περίπτωση, η παραδιδόμενη ποσότητα γά¬ 
λακτος αναφέρεται στη γεωργική εκμετάλλευση, όπως 
αυτή ορίζεται στην παρ. 4 του άρθρου 2 της υπ’ αριθμ. 
320679/9.11.2005 κοινής υπουργικής απόφασης. 

Η ελάχιστη παραδιδόμενη ποσότητα γάλακτος των 
μετακινούμενων κτηνοτροφών, για την ένταξή τους στο 
καθεστώς ενίσχυσης, εξομοιώνεται με αυτή των γεωρ¬ 
γών ορεινών και νησιωτικών περιοχών. 

Άρθρο 4 

Καθορισμός Επιλέξιμης Ολικής 
Μικροβιακής Χλωρίδας (Ο.Μ.Χ.) 

Η τιμή της Ο.Μ.Χ., κάτω της οποίας θεωρούνται επιλέ¬ 
ξιμες για ενίσχυση οι αντίστοιχες ποσότητες γάλακτος, 
καθορίζεται με απόφαση του υπουργού Αγροτικής Ανά¬ 
πτυξης και Τροφίμων. 

Ως συγκρίσιμη με την ανωτέρω τιμή Ο.Μ.Χ. για κάθε 
γεωργό λαμβάνεται, ο γεωμετρικός μέσος όρος του 
συνόλου των επιμέρους μετρήσεων Ο.Μ.Χ. κατά τη δι¬ 
άρκεια της γαλακτικής περιόδου, ο οποίος προκύπτει 
βάσει του τύπου: 

ΟΜΧ= (ΟΜΧι χ ΟΜΧ, χ ΟΜΧ ν ) 1,ν = ^/ΟΜΧ ,χΟΜΧ 2 ....χΟΜΧΝ ν 

Όπου ΟΜΧ1, ΟΜΧ2,..., ΟΜΧν: η Ολική Μικροβιακή Χλω¬ 
ρίδα καθενός από τα ν δείγματα κάθε γεωργού. 

Ο υπολογισμός του ανωτέρω μέσου όρου προκύπτει 
από το σύνολο των δειγματοληψιών που διενεργήθηκαν 
κατά τη διάρκεια του έτους για το οποίο υποβλήθηκε αί¬ 
τηση ενίσχυσης, οι οποίες δεν μπορεί να είναι λιγότερες 
από τέσσερις κατά δικαιούχο, κατανεμημένες, κατά το 
δυνατόν, σε όλη τη διάρκεια της γαλακτικής περιόδου. 

Ο υπολογιζόμενος από τον ΕΛ.Ο.Γ., βάσει της ανωτέρω 
διαδικασίας, γεωμετρικός μέσος όρος καταχωρείται στις 
καταστάσεις που ο Οργανισμός συντάσσει και αποστέλ¬ 
λει, βάσει του άρθρου 3 της παρούσας, στις ΔΑΑ/Γ. 

Άρθρο 5 

Δειγματοληψία και έλεγχος της Ο.Μ.Χ. 

Για τον έλεγχο της Ο.Μ.Χ., βάσει της οποίας οι αι- 
τούντες γεωργοί μπορούν να κριθούν δικαιούχοι ή 
μη της ενίσχυσης, εφαρμόζεται η ισχύουσα νομοθε¬ 
σία σχετικά με τον έλεγχο της ποιότητας γάλακτος 
(Καν(ΕΚ)853/2004, με την υπ’ αριθμ. 387867/99, υπουρ¬ 
γική απόφαση 338952/2001 και υπουργική απόφαση 
252015/16.2.2005) σε όλες τις περιπτώσεις των μονάδων 
μεταποίησης και φορέων συγκέντρωσης γάλακτος, με 
ή χωρίς δυνατότητα αυτοελέγχου. 

Άρθρο 6 

Αναλογία ποσότητας παραδιδόμενου 
γάλακτος/αριθμού ζώων 

Η αναλογία ποσότητας παραδιδόμενου γάλακτος σε 
κιλά προς αριθμό ζώων, που προβλέπεται στην παρ. 
4 του άρθρου 3 της υπ’ αριθμ. 320679/9.11.2005 κοινής 
υπουργικής απόφασης, καθορίζεται σε 150:1 για το πρό¬ 
βειο γάλα και σε 180:1 για το αίγειο γάλα. 

Η ανωτέρω αναλογία χρησιμοποιείται για τον υπολογι¬ 
σμό του ελάχιστου αριθμού ζώων της εκμετάλλευσης του 
γεωργού που αντιστοιχούν στην παραδοθείσα συνολική 
ποσότητα γάλακτος. Ο υπολογισμός του ελάχιστου αριθ¬ 
μού ζώων προκύπτει, σε κάθε περίπτωση, από τη διαίρε¬ 
ση της συνολικής, κατά είδος, ποσότητας γάλακτος που 
έχει παραδώσει κάθε γεωργός, δια του 150 κιλά για το 
πρόβειο και 180 κιλά για το αίγειο γάλα αντίστοιχα. 

Ο αριθμός των προβατίνων ή/και αιγών, που θα συ- 
γκρίνεται κατά περίπτωση με τον ελάχιστο αριθμό 
ζώων, είναι ο συνολικός αριθμός προβατίνων ή/και αιγών 
της εκμετάλλευσης του δικαιούχου, βάσει των ορισμών 
που δίνονται στην παρ. 4 του άρθρου 3 της υπ’ αριθμ. 
320679/9.11.2005 κοινής υπουργικής απόφασης. 

Ο εν λόγω συγκρίσιμος ελάχιστος αριθμός είναι για 
κάθε είδος ζώου, ο μικρότερος μεταξύ των καταμετρη- 
θέντων κατά τους επιτόπιους ελέγχους, των αναγρα¬ 
φόμενων στις διάφορες εγγραφές του μητρώου της 
εκμετάλλευσης κατά τη διάρκεια του ημερολογιακού 
έτους, των δηλωθέντων στην ενιαία αίτηση του ίδιου 
έτους και των αναγραφόμενων στην απογραφή που 
κατατίθεται στο αρμόδιο Αγροτικό Κτηνιατρείο κατά 
το Δεκέμβριο του εν λόγω έτους. 

Αρθρο 7 

Διαδικασίες ελέγχου 

Οι έλεγχοι, που αναφέρονται στο άρθρο 5 της υπ’ 
αριθμ. 320679/9.11.2005 κοινής υπουργικής απόφασης, 
διακρίνονται ως εξής: 

α) Διοικητικοί έλεγχοι στην αίτηση του γεωργού και στα 
συνοδευτικά αυτής δικαιολογητικά. Διεξάγονται στο σύνο¬ 
λο των αιτούντων, στα πλαίσια των διοικητικών ελέγχων 


για την Ενιαία Ενίσχυση. Ιδιαίτερη σημασία αποδίδεται 
στη συνυποβολή φωτοαντιγράφου ενημερωμένου μητρώ¬ 
ου εκμετάλλευσης, στη συμφωνία του με τα δηλωθέντα 
στην αίτηση ζώα, καθώς και στον ελάχιστο αριθμό αιγών 
και προβατίνων που έχουν συμπληρώσει ένα έτος ζωής ή 
έχουν γεννήσει, μεταξύ των διαφόρων εγγραφών από την 
αρχή του τρέχοντος έτους ως την υποβολή της αίτησης. 

β) Επιτόπιοι έλεγχοι στην εκμετάλλευση για τον καθο¬ 
ρισμό του αριθμού των αιγών και προβατίνων που έχουν 
συμπληρώσει ένα έτος ζωής ή έχουν γεννήσει και βρίσκο¬ 
νται στην κατοχή του γεωργού. Κατά τη διάρκεια των εν 
λόγω ελέγχων θα ελέγχεται και το μητρώο της εκμετάλ¬ 
λευσης για τον ελάχιστο αριθμό των συγκεκριμένων ζώων 
μεταξύ των εγγραφών που αφορούν το εν λόγω έτος, 
πέρα από τον έλεγχο για τη συμφωνία της τελευταίας 
εγγραφής του με τα ευρεθέντα κατά τον έλεγχο ζώα. Οι 
έλεγχοι αυτοί αφορούν τουλάχιστον το 5% των αιτήσεων 
για τη χορήγηση της ενίσχυσης με βάση το άρθρο 69 
του Καν. (ΕΚ) 1782/2003, οι οποίες προκύπτουν από το 
μηχανογραφικό δείγμα επιτόπιων ελέγχων για την Ενιαία 
Ενίσχυση, βάσει ανάλυσης κινδύνου. Σε περίπτωση που 
το ελάχιστο ποσοστό του 5% δεν καλύπτεται σε επίπεδο 
ΔΑΑ/Γ, από τις αιτήσεις που περιλαμβάνονται στο δείγμα 
επιτόπιων ελέγχων της Ενιαίας Ενίσχυσης και αφορούν 
γεωργούς που δηλώνουν αιγοπρόβατα και αιτούνται την 
εν λόγω ενίσχυση, το δείγμα αυτό συμπληρώνεται από 
αντίστοιχους παραγωγούς ώστε να καλύπτεται το ποσο¬ 
στό του 5% κατά ΔΑΑ/Γ Οι εν λόγω έλεγχοι διεξάγονται 
εντός του ημερολογιακού έτους για το οποίο αιτείται η 
ενίσχυση, ανεξάρτητα από την περίοδο υποχρεωτικής 
κατοχής των ζώων για την ενεργοποίηση ειδικών δικαιω¬ 
μάτων Ενιαίας Ενίσχυσης. Στην περίπτωση των γεωργών 
που δηλώνουν μετακίνηση των ποιμνίων τους, εφ’ όσον 
η ΔΑΑ/Γ στην οποία έχει υποβληθεί η αίτηση ενίσχυσης 
δεν δύναται να ελέγξει επιτόπια τα ποίμνια εντός του 
ημερολογιακού έτους, ενημερώνει σχετικά τη ΔΑΑ/Γ στην 
περιοχή της οποίας δηλώνει μετακίνηση ο γεωργός, για 
την ανάγκη πραγματοποίησης απ’ αυτή των επιτόπιων 
ελέγχων και αποστολής των σχετικών πρακτικών. Επίσης 
οι ΔΑΑ/Γ προβαίνουν σε επιτόπιο έλεγχο εκτός δείγμα¬ 
τος και μετά από απόφαση του Προϊσταμένου τους, σε 
περιπτώσεις καταγγελιών, υποψίας παρατυπιών με βάση 
τα ευρήματα του διοικητικού ελέγχου, ή σε περιπτώσεις 
γεωργών που συστεγάζουν τα ποίμνιά τους με ποίμνια 
γεωργών που συμπεριλαμβάνονται στο δείγμα. Πέραν 
των επιτόπιων ελέγχων που διεξάγουν οι ΔΑΑ/Γ, διε¬ 
ξάγονται δευτεροβάθμιοι επιτόπιοι έλεγχοι εποπτείας 
από τον Ο.Π.Ε.Κ.Ε.Π.Ε., που συνοδεύονται και από διοι¬ 
κητικούς, σε μέρος των αιτήσεων που ελέγχθηκαν από 
τις ΔΑΑ/Γ. Για το λόγο αυτό οι ΔΑΑ/Γ ενημερώνουν στο 
τέλος κάθε εβδομάδας τις αρμόδιες Περιφερειακές Δ/ 
νσεις του Ο.Π.Ε.Κ.Ε.Π.Ε. για τις αιτήσεις που ελέγχθηκαν 
επιτόπια. Επίσης ο Ο.Π.Ε.Κ.Ε.Π.Ε. προβαίνει σε επιτόπιο 
έλεγχο σε περιπτώσεις καταγγελιών. Τα αποτελέσματα 
των δευτεροβάθμιων ελέγχων υπερισχύουν αυτών των 
πρωτοβαθμίων. 

γ) Επιτόπιοι έλεγχοι σε μονάδες μεταποίησης γάλα¬ 
κτος. Οι εν λόγω έλεγχοι για τις ανάγκες του καθε¬ 
στώτος που αφορά η παρούσα απόφαση διεξάγονται 
από τον ΕΛ.Ο.Γ. στο πλαίσιο των αρμοδιοτήτων του. Σε 
περίπτωση που, κατά τους ελέγχους αυτούς, διαπιστω¬ 
θούν αποκλίσεις σχετικά με την παραδοθείσα ποσότητα 
γάλακτος ή τη διαπιστωθείσα Ο.Μ.Χ., τότε το σχετικό 

πόρισμα κοινοποιείται στην αρμόδια ΔΑΑ/Γ η οποία, 
ύστερα από τυχόν δικό της έλεγχο κατά την κρίση 
της, επιβάλλει την κύρωση που προβλέπεται στην παρ. 
4 του άρθρου 6 της υπ’ αριθμ. 320679/9.11.2006 κοινής 
υπουργικής απόφασης, η οποία γνωστοποιείται εγγρά- 
φως στη μονάδα μεταποίησης και αφορά το επόμενο, 
της επιβολής της κύρωσης, έτος. 

δ) Μηχανογραφικοί διασταυρωτικοί έλεγχοι. Διεξά¬ 
γονται σε επίπεδο κεντρικής βάσης δεδομένων, στην 
οποία εκτός από τα δεδομένα των αιτήσεων, κατα- 
χωρούνται και τα αποτελέσματα των διοικητικών και 
επιτόπιων ελέγχων. Διενεργείται διασταύρωση με τη 
βάση δεδομένων του ΚΕ.Π.Υ.Ο. για την ταυτοποίηση 
των αιτούντων, με την Κτηνιατρική Βάση Δεδομένων 
Αιγοπροβάτων που προβλέπεται από το άρθρο 9 της υπ’ 
αριθμ. 263493/27.7.2004 κοινής υπουργικής απόφασης, 
με τη βάση δεδομένων που περιέχει τα αποτελέσματα 
ελέγχων για την Πολλαπλή Συμμόρφωση και με τη βάση 
δεδομένων του ΕΛ.Ο.Γ. όπου αναφέρονται οι παραδο- 
θείσες ποσότητες και η Ο.Μ.Χ. για κάθε γεωργό. 

Μετά την ολοκλήρωση της διαδικασίας των ελέγχων 
και την επιβολή τυχόν κυρώσεων, όπως αυτές προβλέπο- 
νται στο άρθρο 6 της υπ’ αριθμ. 320679/9.11.2005 κοινής 
υπουργικής απόφασης και εξειδικεύονται ανωτέρω κατά 
περίπτωση συντάσσονται οι καταστάσεις με τις κατ’ 
αρχάς πληρωτέες ποσότητες γάλακτος καθώς και τους 
απορριπτόμενους από την ενίσχυση γεωργούς, με αιτι¬ 
ολόγηση της απόρριψης και αναρτώνται στα αντίστοιχα 
Δημοτικά ή Κοινοτικά καταστήματα επί επτά (7) εργάσι¬ 
μες ημέρες, ώστε να ενημερωθούν οι δικαιούχοι και να 
υποβάλλουν τυχόν ενστάσεις σε περίπτωση διαφωνίας. 
Η ημερομηνία έναρξης των περιόδων ανάρτησης των 
καταστάσεων και υποβολής ενστάσεων καθορίζεται από 
τον Ο.Π.Ε.Κ.Ε.Π.Ε. και ισχύει για το σύνολο των Ν.Α. 

Αρθρο 8 

Ενστάσεις - Διαδικασία υποβολής και 
εξέτασης ενστάσεων 

Ο γεωργός δύναται, σε περίπτωση διαφωνίας του με 
τα αποτελέσματα των διενεργούμενων ελέγχων, να υπο¬ 
βάλλει ένσταση, σύμφωνα με τα προβλεπόμενα από τις 
ισχύουσες διατάξεις σχετικά με την ενιαία ενίσχυση. 

Πέραν των ανωτέρω: 

Οι γεωργοί μπορούν επίσης να υποβάλλουν ένσταση 
κατά των καταστάσεων με τις κατ αρχάς πληρωτέες πο¬ 
σότητες γάλακτος του άρθρου 7 της παρούσας για τυχόν 
απόρριψή τους από την καταβολή της ενίσχυσης ή λόγω 
μη συμφωνίας τους με τις κατ’ αρχάς πληρωτέες ποσό¬ 
τητες γάλακτος, εντός προθεσμίας 7 εργασίμων ημερών 
από τη λήξη της περιόδου ανάρτησης των καταστάσεων. 
Στην ένσταση αναφέρονται με σαφήνεια οι λόγοι για τους 
οποίους ο συγκεκριμένος γεωργός ενίσταται και συνυπο¬ 
βάλλονται μαζί με αυτήν και όλα τα στοιχεία ή/και παρα¬ 
στατικά που αποδεικνύουν το βάσιμο της ένστασης. 

Ειδικότερα, σε περίπτωση ο αριθμός των ζώων που 
δηλώθηκαν ή ανευρέθηκαν κατά τον έλεγχο, είναι μι¬ 
κρότερος απ’ αυτόν που αντιστοιχεί στην αναλογία που 
αναφέρεται στο άρθρο 6 της παρούσας, ο γεωργός 
υποχρεούται να καταθέσει μαζί με την ένστασή του, 
βεβαίωση συνολικής ποσότητας γάλακτος που παρα¬ 
δόθηκε κατά τη διάρκεια του προηγούμενου έτους που 
αφορά η ενίσχυση από τον ΕΛ.Ο.Γ. και ενημερωμένο μη¬ 
τρώο ζώων για το ίδιο έτος, τα οποία θα συνοδεύονται 
είτε από γενεαλογικά πιστοποιητικά από τα οποία να 


αποδεικνύεται ότι διαθέτει συγκεκριμένο αριθμό ζώων 
υψηλών αποδόσεων, είτε από βεβαίωση του αρμόδιου 
Κέντρου Γενετικής Βελτίωσης Ζώων από την οποία να 
προκύπτει ότι διαθέτει συγκεκριμένο αριθμό ζώων που 
ανήκουν σε φυλή με υψηλή γαλακτοπαραγωγή. 

Σε περίπτωση που ο ενδιαφερόμενος γεωργός δεν κα¬ 
ταθέσει, εντός της προβλεπόμενης από το παρόν άρθρο 
προθεσμίας, τα παραπάνω δικαιολογητικά, θα ενισχυθεί 
μόνο για την ποσότητα γάλακτος που προκύπτει βάσει 
του συγκρίσιμου αριθμού ζώων, όπως προκύπτει από το 
εδάφιο 4 του άρθρου 6 της παρούσας και της σχετικής 
αναλογίας (εδάφιο 2 του άρθρου 6 της παρούσας). 

Οι μονάδες μεταποίησης διατηρούν το δικαίωμα υπο¬ 
βολής στις ΔΑΑ/Γ ενστάσεων, συνοδευόμενων ενδεχο¬ 
μένως από αποδεικτικά έγγραφα, εντός επτά (7) εργά¬ 
σιμων ημερών από την κοινοποίηση της επιβληθήσας 
ποινής. Οι ΔΑΑ/Γ, μετά από εξέταση των παραπάνω, 
εκδίδουν εντός δεκαπέντε (15) εργάσιμων ημερών από 
την κοινοποίηση, απόφαση του Προϊσταμένου τους, όπου 
αναφέρονται οι μονάδες μεταποίησης που αποκλείονται 
τελικώς από τις διαδικασίες καταβολής της πρόσθετης 
ενίσχυσης για το επόμενο έτος. Η απόφαση δημοσιεύε¬ 
ται στον τοπικό τύπο και αποστέλλεται στους Ο.Τ.Α. για 
τοιχοκόλληση στα δημοτικά και κοινοτικά καταστήματα. 
Οι αποκλεισθείσες μονάδες υποχρεούνται να ενημερώ¬ 
νουν εγγράφως και με απόδειξη τους γεωργούς που 
παραδίδουν σε αυτές αίγειο ή πρόβειο γάλα, σχετικά 
με τον αποκλεισμό τους από τη διαδικασία για το συ¬ 
γκεκριμένο έτος. Οι ποσότητες που θα παραδοθούν από 
τους γεωργούς στην αποκλεισθείσα μονάδα κατά το 
έτος αποκλεισμού της, καθώς και οι εξετάσεις για την 
Ο.Μ.Χ. που διενεργήθηκαν από δείγματα προερχόμενα 
από τις εν λόγω ποσότητες, δεν θα ληφθούν υπ’ όψιν για 
την καταβολή της ενίσχυσης κατά το εν λόγω έτος. 

Αρθρο 9 

Περιπτώσεις ανωτέρας βίας - 
Εξαιρετικές περιστάσεις δεόντως αιτιολογημένες 

Ως περιπτώσεις ανωτέρας βίας ή εξαιρετικές περι¬ 
στάσεις θεωρούνται οι εξής: 

• Θάνατος του δικαιούχου, 

• Ανικανότητα του δικαιούχου να ασκήσει το επάγ¬ 
γελμά του επί μακρό χρονικό διάστημα, 

• Η απαλλοτρίωση ενός σημαντικού μέρους της χρη¬ 
σιμοποιούμενης γεωργικής έκτασης της εκμετάλλευσης 
την οποία διαχειρίζεται ο δικαιούχος, εάν αυτή η απαλ¬ 
λοτρίωση δεν προβλεπόταν την ημέρα της υποβολής 
της αίτησης, 

• Μία σοβαρή φυσική καταστροφή που έχει σημαντι¬ 
κές επιπτώσεις στην εκμετάλλευση του δικαιούχου, 

• Απροσδόκητη καταστροφή των κτιρίων του δικαι¬ 
ούχου τα οποία προορίζονται για την εκτροφή των 
αιγοπροβάτων, 

• Μια επιζωοτία που θίγει το σύνολο ή μέρος του 
κοπαδιού ή της παραγωγής του δικαιούχου. 

Για να θεωρηθεί η τελευταία περίπτωση ως ανωτέρα 
βία, θα πρέπει ο κτηνοτρόφος να προσκομίσει βεβαίωση 
από δημόσια αρχή που θα αναφέρει τα ακόλουθα: 
είδος ασθένειας που έπληξε το κοπάδι, 
ημερομηνία συμβάντος, και 
αριθμό ζώων ανά είδος και ηλικία που απωλέ- 
σθηκαν ή/και σφάγηκαν. 

Οι αιτήσεις των γεωργών που επικαλούνται ανωτέρα 
βία ή εξαιρετικές περιστάσεις υποβάλλονται μαζί με τα 

σχετικά αποδεικτικά στοιχεία στις ΔΑΑ/Γ, το αργότερο 
μέχρι τη λήξη της προθεσμίας των επτά εργάσιμων ημε¬ 
ρών που προβλέπεται για τις ενστάσεις κατά των κατα¬ 
στάσεων με τις πληρωτέες ποσότητες. Οι αιτήσεις αυτές 
κρίνονται από την τριμελή επιτροπή που συστήνεται από 
τον Προϊστάμενο των ΔΑΑ/Γ για την εκδίκαση των εν¬ 
στάσεων κατά των καταστάσεων με τις πληρωτέες πο¬ 
σότητες, σύμφωνα με το άρθρο 8, εντός επτά εργάσιμων 
ημερών από την υποβολή τους. Τα αποτελέσματα της 
κρίσης τους κοινοποιούνται άμεσα στον Ο.Π.Ε.Κ.Ε.Π.Ε., 
μαζί με τα αποτελέσματα εκδίκασης των ενστάσεων. 

Στις περιπτώσεις των γεωργών που έχει αναγνωριστεί 
περίπτωση ανωτέρας βίας ή/και εξαιρετική περίσταση 
δεόντως αιτιολογημένη, εξαιτίας των οποίων προκλήθη- 
κε μείωση του αριθμού των ζώων ή/και της παραγωγής 
γάλακτος στη διάρκεια του έτους για το οποίο ζητείται 
η ενίσχυση, η ανωτέρω μείωση λαμβάνεται υπόψη για τον 
υπολογισμό των ορίων παραδιδόμενης ποσότητας γάλα¬ 
κτος που αναφέρονται στην παρ. 1 του άρθρου 3 της υπ’ 
αριθμ. 320679/9.11.2005 κοινής υπουργικής απόφασης. 

Στις ανωτέρω περιπτώσεις, καθώς και στις περιπτώ¬ 
σεις των νέων γεωργών που άρχισαν για πρώτη φορά 
να παραδίδουν γάλα κατά τη διάρκεια του έτους για το 
οποίο έχει υποβληθεί η αίτηση ενίσχυσης, η ενίσχυση 
καταβάλλεται μόνο για την ποσότητα γάλακτος που 
έχει παραδοθεί στη διάρκεια του έτους αυτού. 

Άρθρο 10 

Διαδικασία πληρωμών 

Οι πληρωμές για την ενίσχυση πραγματοποιούνται 
βάσει ειδικών μηχανογραφικών καταστάσεων πληρωμής 
οι οποίες συντάσσονται μετά την εξέταση των ενστά¬ 
σεων του άρθρου 8 και των περιστάσεων ανωτέρας 
βίας του άρθρου 9 της παρούσας με βάση την επιλέξιμη 
κατά δικαιούχο ποσότητα προς ενίσχυση και το ύψος 
της ενίσχυσης, όπως αυτό καθορίζεται βάσει του άρ¬ 
θρου 8 της υπ’ αριθμ. 320679/9.11.2005 κοινής υπουργικής 
απόφασης και υπό την προϋπόθεση του άρθρου 7 της 
ανωτέρω κοινή υπουργική απόφαση. 

Αρθρο 11 

Μεταβιβάσεις εκμεταλλεύσεων 

1. Για τους σκοπούς της παρούσης θεωρούνται ως: 
α) «Μεταβίβαση εκμετάλλευσης»: η πώληση, η εκμί- 

σθωση ή ανάλογος τύπος σύμβασης που καλύπτει τις 
σχετικές παραγωγικές μονάδες. 

β) «Μεταβιβάζων»: ο κάτοχος εκμετάλλευσης την 
οποία μεταβιβάζει σε άλλο γεωργό. 

γ) «Διάδοχος»: ο γεωργός στον οποίο μεταβιβάζεται 
μια εκμετάλλευση. 

2. Στην περίπτωση που, μετά την υποβολή αίτησης 
ενίσχυσης και πριν την ολοκλήρωση των ελέγχων, μια 
εκμετάλλευση μεταβιβασθεί εξ ολοκλήρου από έναν γε¬ 
ωργό σε άλλο, δεν χορηγείται ενίσχυση στον μεταβιβά- 
ζοντα για την εκμετάλλευση που έχει μεταβιβασθεί. 

Η ενίσχυση για την οποία έχει υποβληθεί αίτηση από 
τον μεταβιβάζοντα χορηγείται στον διάδοχο εάν: 

α) εντός 10 εργασίμων ημερών από την ολοκλήρωση 
της μεταβίβασης, ο διάδοχος ενημερώσει με σχετική 
αίτησή του, με την οποία ζητά την πληρωμή της ενί¬ 
σχυσης, την αρμόδια ΔΑΑ/Γ της Ν.Α. για τη μεταβίβαση 
συνυποβάλλοντας το συμβόλαιο ή συμφωνητικό της 
μεταβίβασης της εκμετάλλευσης. 

β) κατόπιν των σχετικών ελεγκτικών διαδικασιών, δια¬ 
πιστώνεται ότι πληρούνται όλοι οι όροι για τη χορήγηση 


της ενίσχυσης που αφορά την εκμετάλλευση η οποία 
έχει μεταβιβασθεί και τηρούνται οι δεσμεύσεις που έχει 
αναλάβει ο διάδοχος. 

Εφόσον ο διάδοχος ενημερώσει τη ΔΑΑ/Γ της Ν.Α. για 
τη μεταβίβαση της εκμετάλλευσης και ζητήσει σύμφωνα 
με τα ανωτέρω την πληρωμή της ενίσχυσης, τότε: 

α) όλα τα δικαιώματα και οι υποχρεώσεις του με- 
ταβιβάζοντα που απορρέουν από το παρόν καθεστώς 
ενίσχυσης μεταβιβάζονται στον διάδοχο. 

β) όλες οι αναγκαίες ενέργειες για τη χορήγηση της 
ενίσχυσης και όλες οι δηλώσεις που έγιναν από τον 
μεταβιβάζοντα πριν από τη μεταβίβαση αποδίδονται 
στον διάδοχο για τους σκοπούς της εφαρμογής των 
σχετικών κοινοτικών και εθνικών διατάξεων. 

γ) η εκμετάλλευση που μεταβιβάζεται θεωρείται ως 
χωριστή εκμετάλλευση για την περίοδο ενίσχυσης στη 
διάρκεια της οποίας έλαβε χώρα η μεταβίβαση, κατ' 
εξαίρεση και μόνο σ' αυτή την περίπτωση. 

3. Εν τούτοις σε περιπτώσεις γραπτής συμφωνίας με¬ 
ταξύ του διαδόχου και του μεταβιβάζοντα, η οποία υπο¬ 
βάλλεται στην οικεία ΔΑΑ/Γ της Ν.Α. εντός 10 εργάσιμων 
ημερών από την ολοκλήρωση της μεταβίβασης, την ενί¬ 
σχυση μπορεί να λάβει ο μεταβιβάζων. Στην περίπτωση 
αυτή δεν χορηγείται καμία ενίσχυση στο διάδοχο. 

4. Εάν ο μεταβιβάζων είναι δικαιούχος πρόωρης συ- 
νταξιοδότησης, παραμένει δικαιούχος της ενίσχυσης 
που αφορά η παρούσα μέχρι την ημερομηνία έκδοσης 
της απόφασης προέγκρισης του νομάρχη για ένταξή 
του στο καθεστώς της πρόωρης συνταξιοδότησης, υπό 
την προϋπόθεση ότι έχει υποβάλλει σχετική αίτηση και 
έχει τηρήσει όλες τις προϋποθέσεις που τον καθιστούν 
δικαιούχο, σύμφωνα με τα αναφερόμενα στο άρθρο 3 
της υπ’ αριθμ. 320679/9.11.2005 κοινής υπουργικής από¬ 
φασης, όπως τροποποιείται και ισχύει κάθε φορά. 

5. Η παραδοθείσα από το μεταβιβάζοντα ποσότητα γά¬ 
λακτος, προστίθεται σε αυτή του διαδόχου, εφ’ όσον αυτός 
είχε δηλώσει στην αίτηση ενιαίας ενίσχυσης την κατοχή 
αιγοπροβάτων και την πρόθεση λήψης της πρόσθετης 
ενίσχυσης, υπό την προϋπόθεση ότι δεν έχει υποβληθεί 
στη ΔΑΑ/Γ αντίθετη μεταξύ τους συμφωνία. Στην περί¬ 
πτωση αυτή ο νέος ελάχιστος συγκρίσιμος αριθμός ζώων 
του διαδόχου που προβλέπεται στην τρίτη παράγραφο 
του άρθρου 6 της παρούσας, προκύπτει από το άθροισμα 
των αντίστοιχων αριθμών διαδόχου και μεταβιβάζοντα. 
Με βάση το άθροισμα των ποσοτήτων υπολογίζεται η 
κάλυψη των ορίων που αναφέρονται στο άρθρο 3, παρ. 1 
της υπ’ αριθμ. 320679/9.11.2005 κοινής υπουργικής απόφα¬ 
σης, καθώς και η τήρηση της αναλογίας που αναφέρεται 
στην πρώτη παράγραφο του άρθρου 6 της παρούσας, σε 
συνδυασμό με το νέο ελάχιστο συγκρίσιμο αριθμό. 

Άρθρο 12 
Ισχύς-Δημοσίευση 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως και εφαρμόζεται για 
αιτήσεις που υποβάλλονται για το έτος 2006 και τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 

ΥΠΟΔΕΙΓΜΑ 1 

ΣΥΜΠΛΗΡΩΝΕΤΑΙ ΑΠΟ ΤΗ ΜΟΝΑΔΑ ΜΕΤΑΠΟΙΗΣΗΣ ΓΑΛΑΚΤΟΣ 


ΑΡΙΘΜΟΣ ΠΡΩΤΟΚΟΛΛΟΥ: 
ΗΜΕΡΟΜΗΝΙΑ ΠΑΡΑΛΑΒΗΣ: 

ΑΙΤΗΣΗ-ΔΗΛΩΣΗ 


ΣΥΜΜΕΤΟΧΗΣ ΣΤΟ ΚΑΘΕΣΤΩΣ ΠΡΙΜΟΔΟΤΗΣΗΣ ΥΠΕΡ ΤΩΝ ΠΑΡΑΓΩΓΩΝ ΠΡΟΒΕΙΟΥ ΚΑΙ ΑΙΓΕΙΟΥ 
ΓΑΛΑΚΤΟΣ ΣΤΟ ΠΛΑΙΣΙΟ ΤΟΥ ΑΡΘΡΟΥ 69 ΚΑΝ(ΕΚ)1782/03 ΤΗΣ ΚΥΑ 320679/09-11-2005 ΚΑΙ ΤΗΣ ΥΑ 
319354/18-10-2006 ΟΠΩΣ ΤΡΟΠΟΠΟΙΟΥΝΤΑΙ ΚΑΙ ΙΣΧΥΟΥΝ 


ΠΡΟΣ: ΝΟΜ/ΚΗ ΑΥΤ/ΣΗ. 

Δ/ΝΣΗ ΑΓΡ.ΑΝΑΠΤΥΞΗΣ 

ΚΟΙΝ: ΕΛΟΓ 

Κηφισίας 33 

542 48 Θεσσαλονίκη 


1. ΕΠΩΝΥΜΙΑ/ΟΝΟΜΑ: 


2. Δ/ΝΣΗ ΜΟΝΑΔΑΣ ΜΕΤΑΠΟΙΗΣΗΣ: ΝΟΜΟΣ _ 

ΔΗΜΟΣ _ 

ΔΗΜ. ΔΙΑΜΕΡΙΣΜΑ _ 

ΟΔΟΣ/ ΑΡΙΘΜΟΣ/ Τ.Κ._/_/ 

ΤΗΛΕΦΩΝΟ _/_ 

ΡΑΧ / 


3. ΚΩΔΙΚΟΣ ΕΓΚΡΙΣΗΣ ΜΟΝΑΔΑΣ: 


Β.ΔΗΛΩΝΩ ΟΤΙ: 

1. Η με τα ανωτέρω στοιχεία μονάδα μεταποίησης γάλακτος συμμετέχει στο ανωτέρω καθεστώς για όλα τα έτη 
εφαρμογής του (2006-2013) και ότι σε περίπτωση διακοπής της συμμετοχής της υποχρεούται να γνωστοποιήσει 
εγκαίρως το γεγονός στην αρμόδια Δ/νση Αγροτικής Ανάπτυξης και στον ΕΛΟΓ υποβάλλοντας σχετική δήλωση 
(ΥΠΟΔΕΙΓΜΑ 2) της παρούσας 

2. Δεσμεύομαι να τηρήσω τις υποχρεώσεις που προκύπτουν από την εφαρμογή του εν λόγω καθεστώτος 

3. Δεσμεύομαι ότι θα δεχθώ και θα διευκολύνω όλους τους σχετικούς ελέγχους που απορρέουν από την εφαρμογή του 
εν λόγω καθεστώτος 


Ο ΥΠΕΥΘΥΝΟΣ ΤΗΣ ΜΟΝΑΔΑΣ ΜΕΤΑΠΟΙΗΣΗΣ ΓΑΛΑΚΤΟΣ 
(σφραγίδα-υπογραφή-ονομ/νυμο ολογράφως) 

ΥΠΟΔΕΙΓΜΑ 2 

ΣΥΜΠΛΗΡΩΝΕΤΑΙ ΑΠΟ ΤΗ ΜΟΝΑΔΑ ΜΕΤΑΠΟΙΗΣΗΣ ΓΑΛΑΚΤΟΣ 


ΑΡΙΘΜΟΣ ΠΡΩΤΟΚΟΛΛΟΥ: 
ΗΜΕΡΟΜΗΝΙΑ ΠΑΡΑΛΑΒΗΣ: 

ΔΗΛΩΣΗ 

ΓΑΛΑΚΤΟΣ ΣΤΟ ΠΛΑΙΣΙΟ ΤΟΥ ΑΡΘΡΟΥ 69 ΚΑΝ(ΕΚ)1782/03 ΤΗΣ ΚΥΑ 320679/09-11-2005 ΚΑΙ ΤΗΣ 
ΥΑ 319354/18-10-2006 ΟΠΩΣ ΤΡΟΠΟΠΟΙΟΥΝΤΑΙ ΚΑΙ ΙΣΧΥΟΥΝ 


ΠΡΟΣ: ΝΟΜ/ΚΗ ΑΥΤ/ΣΗ. 

Δ/ΝΣΗ ΑΓΡ.ΑΝΑΠΤΥΞΗΣ 

ΚΟΙΝ: ΕΛΟΓ 

Κηφισίας 33 

542 48 Θεσσαλονίκη 


Α. ΣΤΟΙΧΕΙΑ ΜΟΝΑΔΑΣ ΜΕΤΑΠΟΙΗΣΗΣ ΓΑΛΑΚΤΟΣ 

1. ΕΠΩΝΥΜΙΑ / ΟΝΟΜΑ: 


2. Δ/ΝΣΗ ΜΟΝΑΔΑΣ ΜΕΤΑΠΟΙΗΣΗΣ: ΝΟΜΟΣ 

ΔΗΜΟΣ 

ΔΗΜ. ΔΙΑΜΕΡΙΣΜΑ 
ΟΔΟΣ/ ΑΡΙΘΜΟΣ/Τ.Κ. 

ΤΗΛΕΦΩΝΟ 
ΡΑΧ 

3. ΚΩΔΙΚΟΣ ΕΓΚΡΙΣΗΣ ΜΟΝΑΔΑΣ: 

Β.ΔΗΛΩΝΩ ΟΤΙ: 

Η με τα ανωτέρω στοιχεία μονάδα μεταποίησης γάλακτος διακόπτει τη συμμετοχή της στο ανωτέρω καθεστώς από 



Ο ΥΠΕΥΘΥΝΟΣ ΤΗΣ ΜΟΝΑΔΑΣ ΜΕΤΑΠΟΙΗΣΗΣ ΓΑΛΑΚΤΟΣ 
(σφραγίδα-υπογραφή-ονομ/νυμο ολογράφως) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ί·αΓ - ί-ιτίίΐΙ: ννβί)ΐη35ΐθΓ(§)0ί·αΓ 

















